ምክር ቤቱ 1,098 ብሄራዊ ደረጃዎችን ሊያጸድቅ ነው
-ብሄራዊ የደረጃዎች ምክር ቤት የፊታችን ሃሙስ በሚያካሂደው 9ኛ መደበኛ ስብሰባው 1,098 ብሄራዊ ደረጃዎችን ያጸድቃል ተብሎ እንደሚጠበቅ የኢትዮጵያ የደረጃዎች ኤጀንሲ አስታወቀ።በኤጀንሲው የኮሚኒኬሽንና ህዝብ ግንኙነት ሃላፊ አቶ ዳንኤል ዘነበ ለዋልታ እንደገለጹት  ምክር ቤቱ ያጸድቃቸዋል ተብለው ከሚጠበቁት ደረጃዎች መካከል በግብርናና ምግብ  እንዲሁም በጨርቃ ጨርቅና ቆዳ ዘርፎች ያሉ ይገኙባቸዋል።በኮንስትራክሽንና ኢንጂነሪንግ እንዲሁም በኬሚካል ውጤቶችና ኤሌክትሮ ሜካኒካል  ዘርፎችም ምክር ቤቱ የሚያጸድቃቸው ደረጃዎች ይኖራሉ ተብሎ እንደሚጠበቅ ተናግረዋል።በጤና ፤ ደህንነትና አካባቢ  እንዲሁም በመሰረታዊና አጠቃላይ ዘርፎችም ምክር ቤቱ ደረጃዎችን እንደሚያጸድቅ አቶ ዳንኤል ተናግረዋል።ምክር ቤቱ ያጸድቃቸዋል ተብለው ከሚጠበቁት ከእነዚህ ደረጃዎች መካከል 269ኙ አዲስ ሲሆኑ 829ኙ ደግሞ በክለሳ የተዘጋጁ እንደሆኑ ዋልታ ኢንፎርሜሽን ማዕከል ዘግቧል።